《挽周判院》
宋代·喻良能

昔年胪唱下彤墀，名压人头似牧之。
风动鱣堂昭武日，化行雉牧敬亭时。
曾无簪笔朝端用，何以修文地下为。
我老不堪供执绋，独将双泪逗瑶卮。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。